Source: http://tampere.cloudnc.fi/fi-FI/Toimielimet/Kaupunginvaltuusto/Kokous_2102017/Tampereen_Tilakeskus_Liikelaitoksen_yhti(36152)
Timestamp: 2017-10-22 15:41:57+00:00
Document Index: 265704

Matched Legal Cases: ['§ 270', 'kko ', 'kko ', 'kko ', '§ 264', '§ 265', '§ 266', '§ 267', '§ 268', '§ 269', '§ 271', '§ 272']

Kaupunginvaltuusto, kokous 2.10.2017
§ 270 Tampereen Tilakeskus Liikelaitoksen yhtiöittäminen
Kaupunginhallituksen konsernijaosto, 22.8.2017
Arto Vuojolainen, Liiketoiminta- ja rahoitusjohtaja, Arto.Vuojolainen@tampere.fi
Kaupunginhallitus, 18.9.2017
Kaupunginhallituksen konsernijaoston 22.8.2017 kokouksen jälkeen valmisteluaineistoa on täydennetty liitteenä olevalla yhteenvetomateriaalilla.
Tampereen kaupungin tytäryhtiöiden hallitusten nimeämisessä ei ole ollut käytäntönä nimetä erikseen henkilöstön edustajaa yhtiön hallitukseen. Tilakeskuksen yhtiöittämisen yhteydessä on mahdollisuus hakea kokemuksia henkilöstön edustajan toimimisesta yhtiön hallituksen jäsenenä. Mikäli kokemukset ovat hyviä, voidaan käytäntöä laajentaa muutaman vuoden päästä muihin kaupungin tytäryhtiöihin. Henkilöstön edustaja toimisi Tampereen Tilapalvelut Oy:n hallituksessa samoin oikeuksin ja velvollisuuksin kuin muutkin hallituksen jäsenet muutamia poikkeustilanteita lukuun ottamatta (esim. toimitusjohtajan valinta, henkilökunnan työehdot). Henkilöstön edustajan valintaan liittyvistä tarkemmista käytännön järjestelyistä ohjeistaisi konsernijohtaja.
Päätösesityksen seitsemättä pontta tulee täydentää siten, että siihen lisätään: Lisäksi yhtiön hallitukseen valitaan henkilöstön nimeämä jäsen.
Perustettavan osakeyhtiön yhtiöjärjestys ja perustamissopimus hyväksytään.
Kaupunginhallituksen konsernijaosto nimeää yhtiön hallituksen sen jälkeen, kun kaupunginvaltuusto on päättänyt perustaa yhtiön. Lisäksi yhtiön hallitukseen valitaan henkilöstön nimeämä jäsen.
Konsernijohtaja valtuutetaan tekemään yhtiön perustamisasiakirjoihin tarvittaessa pienehköjä ja teknisluonteisia korjauksia ja päivityksiä.
Ennen valtuuston käsittelyä 2.10.2017 laaditaan henkilöstöryhmien kanssa henkilöstön siirtosopimus, jossa sovitaan siirtotilanteessa henkilöstön palvelussuhteisiin liittyvistä ehdoista.
Kaupunginhallituksen konsernijaosto nimeää yhtiön hallituksen sen jälkeen, kun kaupunginvaltuusto on päättänyt perustaa yhtiön. Lisäksi yhtiön hallitukseen valitaan henkilöstön nimeämä jäsen liitteen mukaisin periaattein.
Ennen valtuuston käsittelyä 2.10.2017 valmistellaan tiedonsaantioikeuden periaatteet.
Minna Minkkinen ilmoitti päätökseen eriävän mielipiteen.
Kaupunginhallitus myönsi läsnäolo- ja puheoikeuden toimitusjohtaja Petri Mölsälle, liiketoiminta- ja rahoitusjohtaja Arto Vuojolaiselle, controller Ville Taivassalolle. He olivat asiantuntijoina läsnä kokouksessa tämän asian käsittelyn aikana ja poistuivat ennen päätöksentekoa.
Asian esittelijä Juha Yli-Rajala muutti päätösehdotustaan seuraavasti:
- seitsemännen ponnen viimeinen lause muotoon: "Lisäksi yhtiön hallitukseen valitaan henkilöstön nimeämä jäsen liitteen mukaisin periaattein."
- uusi ponsi: "Ennen valtuuston käsittelyä 2.10.2017 valmistellaan tiedonsaantioikeuden periaatteet."
Lisäksi liitteenä olevaa yhtiöjärjestystä muutetaan siten, että "Yhtiöllä on hallitus, johon kuuluu viidestä seitsemään varsinaista jäsentä."
Anna-Kaisa Ikonen poistui kokouksesta asian käsittelyn aikana.
Minna Minkkinen esitti asian hylkäämistä. Puheenjohtaja totesi Minkkisen ehdotuksen raukeavan kannattamattomana.
Mikko Aaltonen teki seuraavan muutosehdotuksen:
Esitän, että Tilakeskus Oy:n yhtiöjärjestykseen kirjataan, että Tilakeskus Oy ei jaa voittoa.
Sinikka Torkkola kannatti Aaltosen muutosehdotusta.
Sinikka Torkkola teki seuraavan hylkäysehdotuksen:
Koska selvitykset Tilakeskuksen yhtiöittämisestä eivät osoita riittävästi, että tilakeskuksen palveluiden tuottamisen muuttaminen yhtiömuotoiseksi varmistaisi kaupungin tarvitsemien tilapalveluiden tuottamisen tehokkaasti ja kaupungin tarpeita vastaavasti.
Esitän, että esitys Tampereen Tilapalvelut Oy:n perustamiseksi hylätään.
Mikko Aaltonen ja Aarne Raevaara kannattivat Torkkolan hylkäysehdotusta.
Puheenjohtaja teki seuraavan äänestysjärjestysesityksen:
Ensimmäisessä äänestyksessä ovat vastakkain kaupunginhallituksen ehdotus ja Mikko Aaltosen muutosehdotus.
Toisessa äänestyksessä ovat vastakkain ensimmäisessä äänestyksessä voittanut ehdotus ja Sinikka Torkkolan hylkäysehdotus.
Äänestysjärjestysesitys hyväksyttiin.
Puheenjohtajan äänestysesitys: Kaupunginhallituksen ehdotus JAA ja Aaltosen muutosehdotus EI. Äänestysesitys hyväksyttiin. Äänestyksen tulos: Aaltosen muutosehdotus hylättiin äänin 59-7, 1 tyhjä.
Puheenjohtajan äänestysesitys: Kaupunginhallituksen ehdotus JAA ja Torkkolan hylkäysehdotus EI. Äänestysesitys hyväksyttiin. Äänestyksen tulos: Torkkolan hylkäysehdotus hylättiin äänin 59-8.
Päivitetty kh 18.9. Tampereen Tilapalvelut Oy yhtiöjärjestys.pdf (pdf, 13 kt)
Liite kh 18.9.2017 Esitysmateriaali.pdf (pdf, 158 kt)
Oheismateriaali; Äänestyslistat.pdf (pdf, 287 kt)
§ 264 Kokouksen laillisuus ja päätösvaltaisuus
§ 265 Pöytäkirjan tarkastus
§ 266 Läsnäolo- ja puheoikeudet
§ 267 Tiedoksi merkittävät asiat
§ 268 Tampereen kaupungin omistajaohjauksen periaatteet
§ 269 Hatanpään sairaalan ja Tampereen yliopistollisen sairaalan toiminnallinen ja hallinnollinen yhdistyminen
§ 271 Valtuustoaloite Tilakeskus liikelaitoksen toimintaperiaatteiden muuttamiseksi - Jari Heinonen
§ 272 Kokousraportit